Na temelju članka 20. Pravilnika o dodjeli stipendija učenicima srednjih škola upisanih u programe deficitarnih zanimanja (Glasnik Grada Makarske, br. 16/25 i 21/26) Gradonačelnik Grada Makarske, dana 19. listopada 2026. godine, raspisuje 

NATJEČAJ
za dodjelu stipendija učenicima srednjih škola
upisanih u program deficitarnih zanimanja za školsku godinu 2026./2027.

Članak 1.
Grad Makarska će u školskoj 2026./2027. godini dodijeliti stipendije učenicima srednjih škola koji se školuju za deficitarna zanimanja.

Članak 2.
[bookmark: _Hlk118881063]Sukladno Odluci, KLASA: 604-02/26-01/1, URBROJ: 2181-6-06-3-26-1, deficitarno zanimanje u gradu Makarskoj je:
1. Medicinska sestra opće njege / medicinski tehničar opće njege.

Članak 3.
Pravo sudjelovanja na ovom Natječaju ima učenik srednje škole koji se školuje za deficitarno zanimanje, a koji: 
1. ima prebivalište na području grada Makarske,
2. je upisan u redovan program srednje škole na području Republike Hrvatske, koji je sukladno odluci gradonačelnika deficitarno zanimanje na području grada Makarske, 
3. je učenik 1. razreda srednje škole, a u 7. i 8. razredu osnovne škole ostvario je uspjeh od najmanje 3,50 ili je učenik 2., 3., 4. ili 5. razreda srednje škole, a u prethodnoj školskoj godini ostvario je uspjeh od najmanje 3,00.

Članak 4a	.
Pravo na stipendiju po ovom Natječaju nema učenik koji je s osnove školovanja korisnik stipendije drugog pravnog subjekta.

Članak 5.
Za školsku godinu 2026./2027. Grad Makarska će dodijeliti najviše 5 stipendija učenicima koji se školuju za deficitarno zanimanje iz članak 2. ovog Natječaja.

Članak 6.
Stipendija se dodjeljuje za 10 mjeseci školske godine 2026./2027. i to za razdoblje od 1. rujna 2026. do 30. lipnja 2027. godine, u mjesečnom iznosu od 300,00 eura.

Članak 7.
Kandidat koji se natječe za stipendiju iz ovog Natječaja popunjavanjem obrasca prijave obavezno prilaže:
1. Potvrdu o upisu u redovan program srednje škole,
2. Svjedodžbe 7. i 8. razredu osnovne škole za učenika 1. razreda srednje škole, odnosno svjedodžbu nižeg razreda za učenika 2., 3., 4. ili 5. razreda srednje škole. 

Članak 8.
Ako se kandidat poziva na bodove temeljem uspjeha na natjecanjima i smotrama obavezno prilaže i potvrdu o uspjehu na natjecanju.

Članak 9.
Potvrdu o državljanstvu i prebivalištu kandidata pribavlja Grad Makarska.

Članak 10.
Provjeru ispunjavanja propisanih (formalnih) uvjeta, bodovanje i rangiranje kandidata obavlja Povjerenstvo za stipendije deficitarnih zanimanja (u daljnjem tekstu: Povjerenstvo) koje imenuje Gradonačelnik Grada Makarske. 

Članak 11.
Po isteku roka za podnošenje prijava na ovaj Natječaj Povjerenstvo pristupa postupku ocjene ispunjavanja propisanih (formalnih) uvjeta svih zaprimljenih prijava.
Kada Povjerenstvo utvrdi da je prijava nepotpuna ili sadrži dokumentaciju koja nije valjana pozvat će se kandidata da, u roku koji ne može biti dulji od 5 dana od dana prijema poziva, prijavu dopuni, odnosno ispravi.	
Kada Povjerenstvo utvrdi da je prijava nepravovremena ili da se podnositelj u ostavljenom roku nije odazvao pozivu za dopunu ili ispravak prijave smatrat će se da ista ne ista ispunjavanja propisane (formalne) uvjete Natječaja.

Članak 12.
Povjerenstvo boduje prijave koje ispunjavanja propisane (formalne) uvjete Natječaja.
Bodovanje se vrši isključivo na temelju dostavljene dokumentacije, sukladno Pravilniku o dodjeli stipendija učenicima srednjih škola upisanih u programe deficitarnih zanimanja.
Bodovna lista kandidate navodi redom, od većeg prema manjem broju ukupno ostvarenih bodova.
U slučaju kada dva ili više kandidata imaju isti broj ukupno ostavrenih bodova, prednost se daje kandidatu s većim prosjekom ocjena, a u slučaju istog prosjeka ocjena prednost se daje kandidatu višeg razreda.
Bodovnu listu donosi Povjerenstvo i objavljuje na Internet stranici Grada Makarske.

Članak 13.
U roku od 8 dana od dana objave, kandidat na Bodovnu lista može izjaviti prigovor Gradonačelniku.
Gradonačelnik o prigovoru odlučuje u roku koji ne smije biti duži od 8 dana od dana zaprimanja prigovora. Odluka po prigovoru je konačna.

Članak 14.
Konačnu listu za dodjelu stipendija Odlukom utvrđuje Gradonačelnik. 

Članak 15.
Grad Makarska s kandidatom i osobom koja zastupa kandidata sklapa ugovor kojim se utvrđuju međusobna prava i obveze.

Članak 16.
Korisnik stipendije obvezan je po završetku školovanja, a najkasnije u roku od 30 dana, izvršiti prijavu Hrvatskom zavodu za zapošljavanje Ispostava Makarska, te se i javljati na sve otvorene natječaje za radna mjesta koja odgovaraju njegovoj stručnoj spremi a čije mjesto rada je na području grada Makarske.
O prijavi Hrvatskom zavodu za zapošljavanje Ispostava Makarska korisnik je obvezan odmah izvijestiti Grad Makarsku.
Obveza javljanja na natječaje iz stavka 1. traje 6 mjeseci, a počinje teći danom prijave Hrvatskom zavodu za zapošljavanje.

Članak 17.
Kada se korisnik stipendije zaposli sukladno članku 16. stavak 3. obvezan je raditi u stečenom zvanju na području grada Makarske onoliko kalendarskih godina koliko je školskih godina primao stipendiju Grada Makarske.
Korisnik stipendije za kojeg se utvrdi da nije ispunio uvjete iz stavaka 1. obvezan je ukupan iznos uplaćenih stipendija vratiti Gradu Makarskoj odjednom u cijelom iznosu ili u najviše onoliko mjesečnih rata koliko je mjeseci primao stipendiju, te s isplatom započeti odmah, najkasnije u roku od 60 dana od dana utvrđivanja nepravilnosti.
Korisnika stipendije oslobađa se obveza iz prethodnog stavka ako natječaj iz članka 16. ne bude raspisan ili temeljem natjecanja na istome ne ostvari zaposlenje.

Članak 18.
Ukoliko korisnik stipendije školovanje prekida zbog bolesti, nesreće i sličnih okolnosti zbog kojih ne može ispunjavati školske obveze, dužan je u roku od 30 dana pismeno predočiti dokaze nadležnog tijela ili institucije, radi daljnjeg reguliranja stipendije.

Članak 19.
Korisnik stipendije obvezan je Gradu Makarskoj vratiti iznos primljenih stipendija ako prekine školovanje u programu za koji je ostvario pravo na stipendiju.
Korisnik stipendije dužan je primljeni iznos vratiti u roku od 6 mjeseci od dana nastanaka uvjeta iz stavka 1. ovoga članka.

Članak 20.
Korisnik stipendije dužan je o svakoj promjeni adrese i prebivališta izvijestiti Grad Makarsku, u roku od 15 dana od promjene adrese, odnosno prebivališta.
Promjena prebivališta korisnika ne oslobađa obveze iz ovog Natječaja. 

Članak 21.
Korisnik stipendije koji nakon završenog srednjoškolskog odmah nastavi akademsko obrazovanje srodno završenom srednjoškolskom obrazovanju, oslobađa se obveze iz članaka 16. i 17. ovog Natječaja. 

Članak 22.
Grad Makarska jednostrano će raskinuti ugovor o korištenju stipendije u slučajevima kada je korisnik:
· pravomoćno osuđen kaznom zatvora;
· isključen iz obrazovne institucije;
· dao lažne ili neistinite podatke na temelju kojih je ostvario pravo na stipendiju;
· za isto obrazovno razdoblje primao stipendiju po kriteriju uspjeha od drugog pravnog subjekta.
U slučajevima iz stavka 1. ovog članka korisnik je dužan cjelokupan iznos primljenih stipendija vratiti odmah. 

Članak 23.
Riječi i pojmovi korišteni u ovom Natječaju koji imaju rodno značenje, odnose se jednako na muški i ženski rod.

Članak 24.
Prijave na ovaj Natječaj podnose se u digitalnom obrascu, na mrežnoj stranici Moja Makarska zaključno s danom 3. studenoga 2026. godine.

Članak 25.
Ovaj Natječaj objavit će se na Oglasnoj ploči Grada Makarske i službenim stranicama Grada Makarske www.makarska.hr.

KLASA: 604-02/26-01/1					
URBROJ: 2181-6-06-3-26-2							
Makarska, 19. listopada 2026.					

GRADONAČELNIK
dr.sc. Zoran Paunović
